Gary Locke (amerikansk politiker)

Gary Faye Locke (1950–) er en amerikansk politiker og offentlig tjenestemann. Han var guvernør i delstaten Washington fra 1997 til 2005, USAs handelsminister under president Barack Obama fra 2009 til 2011 og USAs ambassadør til Kina fra 2011 til 2014. Han tilhører Det demokratiske parti.

Locke begynte sin politiske karriere som medlem av Washingtons delstatsforsamling fra 1983 til 1994 og leder for den utøvende myndigheten i King County fra 1994 til 1997.

Han vokste opp i Seattle. Han studerte jus ved Boston University og statsvitenskap ved Yale University. Han arbeidet som jurist ved påtalemyndigheten i King County før han ble politiker.

Gary Lockes forfedre var innvandrere fra Taishan i Guangdongprovinsen i Kina. Hans navn på kantonesisk er 駱家輝, i pinyin Luò Jiāhuī, som uttales Lok Gaa-Fai.

 Referanser 

 Eksterne lenker 


Kategori:USAs ambassadører til Kina (Folkerepublikken)
Kategori:USAs handelsministre
Kategori:Barack Obamas regjering
Kategori:Guvernører i Washington
Kategori:Jurister fra USA
Kategori:Personer fra USA av kinesisk opphav
Kategori:Personer fra Seattle